તો તમારા માટે આ કી-ફાઇન્ડર બેસ્ટ રહેશે. આ કી-ફાઇન્ડર એટલે ક્રેડિટ કાર્ડના શેપનું એક ડિવાઇસ જે પોતાનાથી ૪૦ મીટર જેટલી રેડિયો- ફ્રીક્વન્સી રેન્જમાં આવેલી ચાવીઓ ડિટેક્ટ કરશે; પછી એ ભલે કોઈ ખૂણામાં, કબાટમાં કે ડ્રૉઅરમાં પડી હોય. એટલે હવે જો ચાવી ભૂલી જાઓ અને યાદ ન આવતું હોય કે ક્યાં મૂકી છે તો જઈને શોધવા કરતાં આ ડિટેક્શન-ડિવાઇસથી ચાવી શોધી લો. આ કી-ફાઇન્ડર ૯૦૦૦થી પણ વધારે જુદા-જુદા કોડ્સ યાદ રાખવા માટે પ્રોગ્રામ્ડ થયેલું છે. જે ચાવીઓના કીચેઇનમાં એ પ્રકારની સિસ્ટમ હશે એની સાથે આ ડિવાઇસ કામ આવશે. જેવી તમારી ચાવી ડિટેક્ટ થાય કે તરત જ તમારા કી-ચેઇનમાં બીપ વાગશે, જે તમને એ ચાવીઓ સુધી દોરી જશે.